மாலினி பொன்சேகா

மாலினி பொன்சேகா (Malini Fonseka; 30 ஏப்ரல் 1947 – 24 மே 2025), இலங்கை சிங்கள நடிகையும், நாடகக் கலைஞரும், இயக்குநரும் ஆவார். "இலங்கை சினிமாவின் ராணி" என்று பெரும்பாலும் கருதப்படும் இவர்,Malani leaves for London 1969 ஆம் ஆண்டு தேசிய மாநில நாடக விழாவில் 'சிறந்த நடிகை விருதை' வென்றதன் மூலம் முதன்முதலில் பரவலாக அறியப்பட்டார், அதைத் தொடர்ந்து 1980 இல் ஹிங்கனா கொல்லா, 1982 இல் ஆராதனா, 1983 இல் யசா இசுரு ஆகிய படங்களுக்காக சரசவியா சிறந்த நடிகை விருதுகளை வென்றார்.

ஏழு தசாப்தங்களாக நடித்து வந்த மூத்த நடிகையான இவர், 1968 இல் திச லியன்சூரியாவின் புஞ்சி பபா திரைப்படத்துடன் இலங்கைத் திரைப்படத்துறையில் தனது வாழ்க்கையைத் தொடங்கினார். தொடர்ந்து பன்னிரண்டு முறை மிகவும் பிரபலமான நடிகைக்கான சிலிம் நீல்சன் மக்கள் விருதையும் வென்றதன் மூலம் சாதனை படைத்துள்ளார். 2010 ஆம் ஆண்டில், ஆசியாவின் 25 சிறந்த திரைப்பட நடிகர்களில் ஒருவராக சி.என்.என் ஊடகத்தால் பெயரிடப்பட்டார். 1978 ஆம் ஆண்டு பைலட் பிரேம்நாத் தமிழ்த் திரைப்படத்தில் சிவாஜி கணேசனுடன் இணைந்து கதாநாயகியாக நடித்தார்.

ஏப்ரல் 2010 இல், மாலினி பொன்சேகா ஐக்கிய மக்கள் சுதந்திரக் கூட்டணியின் தேசியப் பட்டியல் நாடாளுமன்ற உறுப்பினராக நாடாளுமன்றத்திற்கு நியமிக்கப்பட்டார். இவர் இலங்கை நாடாளுமன்றத்தின் முன்னாள் அமைச்சர் ஆவார், மகிந்த ராசபக்சவிற்கு இவர் அளித்த வலுவான ஆதரவைப் பாராட்டி இந்தப் பதவி வழங்கப்பட்டது.மாலினி பொன்சேகா 

நடித்த தமிழ்த் திரைப்படங்கள்
 யார் அவள் (1976, மொழி மாற்றத் திரைப்படம்)
 பைலட் பிரேம்நாத் (1978)
 மல்லிகை மோகினி (1979)
 பனி மலர்கள்'' (1981)

இறப்பு
மாலினி பொன்சேகா, கொழும்பில் உள்ள ஒரு தனியார் மருத்துவமனையில் சிகிச்சை பெற்று வந்த நிலையில், 2025 மே 24 அன்று அதிகாலை தனது 78 ஆவது அகவையில் காலமானார்.

மேற்கோள்கள்

 வெளி இணைப்புகள் 


  Malani Fonseka , Sri Lanka Cinema Database
  Malani Fonseka , National Film Corporation
  Malini wins Silver Peacock for Akasa Kusum
 Eya Wasanthaya Nowe (එය වසන්තය නොවේ)

பகுப்பு:1947 பிறப்புகள்
பகுப்பு:2025 இறப்புகள்
பகுப்பு:இலங்கைத் திரைப்பட நடிகைகள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கை நடிகைகள்
பகுப்பு:இலங்கைப் பெண் அரசியல்வாதிகள்
பகுப்பு:கலா கீர்த்தி
பகுப்பு:இலங்கைத் திரைப்பட இயக்குநர்கள்
பகுப்பு:சிங்களத் திரைப்பட நடிகைகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்